તેમણે કહ્યું કે, ‘કમાન્ડ વિસ્તારનો વિકાસ થવાની સાથે તેમને વાસ્તવિક પાક લેવા તરફ લઈ જવાનું અશક્ય બની ગયું. આ ઉપરાંત કેટલાક વિસ્તારો કે જે ફતેવાડી અને ખારીકડ કેનાલની આસપાસ આવેલા છે, તે સરદાર સરોવર પ્રોજેક્ટની ડિઝાઈનની બહાર આવેલા હતા, તેમને પણ જ્યારે કમાન્ડ વિસ્તાર વિકસિત ન હતો ત્યારે પાણી મળતું હતું. સમય જતાં તે રાજકીય કારણોસર જવાબદારી બની ગયું. સાથે જ ઘરોમાં પાણી સપ્લાય કરવા માટે રાજ્ય 80 ટકા આધાર નર્મદાના પાણી પર રાખવા લાગ્યું. એ સમયે કમાન્ડ વિસ્તાર વિકસિત થયેલો ન હોવાથી પાણી સરપ્લસ રહેતું હતું. હવે, બેઝિન પર દબાણ વધી ગયું છે કેમકે માગ વધી છે. હવેના સમયમાં આ દબાણ ઘણું જ વધારે થઈ ગયું છે. સુઝલામ સુફલામ અને સૌની યોજના જેવી યોજનાઓ કે સરપ્લસ પાણીનો ઉપયોગ કરવાની વાત કરે છે, તે ખરેખર નિયમિત સ્ત્રોતોનું પાણી ઓછું કરી રહી છે. ગત વર્ષે જ્યારે ગુજરાતના ભાગે માત્ર 5.8 MAF પાણી આવ્યું હતું, ત્યારે આ યોજનાઓ અંતર્ગત પાણી અપાયું હતું અને કમાન્ડ વિસ્તારને વંચિત રાખવામાં આવ્યો હતો. આ રીતે તે એક યોજનાબદ્ધ પાણી સમસ્યા ઊભી કરવાનો કેસ છે. હવે, આપણે નર્મદાના પાણી પર વધારે પડતો આધાર રાખવામાંથી અને શાહમૃગ વૃત્તિમાંથી બહાર આવવું પડશે. નર્મદા બેઝિનમાં સતત ઘટી રહેલું પાણી રાજ્ય માટે સૌથી મોટો ચિંતાનો વિષય છે. ‘